**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-155/2021-04

Дана:15.07.2021. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 15.07.2021. године, разматрало је Текста Јавног огласа за учешће привредних субјеката у спровођењу мера енергетске санације у домаћинствима на територији града Врања и донело следећи:

***З А К Љ У Ч А К***

Утврђује се Текст Јавног огласа за учешће привредних субјеката у спровођењу мера енергетске санације у домаћинствима на територији града Врања и даје сагласност за расписивање истог.

Закључак доставити: Данијели Бандовић, енергетски менаџер, Марији Стојковић, Градско правобранилаштво и Писарници града Врања.

**ЗАМЕНИЦА ГРАДОНАЧЕЛНИКА,**

**Зорица Јовић**

На основу Правилника о суфинансирању мера енергетске санације породичних кућа и станова („Службени гласник града Врања “ број 16/2021), Градско веће града Врања

Расписује

**ЈАВНИ ПОЗИВ**

**ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА НА ТЕРИТОРИЈИ ГРАДА ВРАЊА**

У оквиру реализације Програма суфинансирања енергетске санације стамбених зграда породичних кућа и станова које спроводи град Врање у 2021. години (''Службени гласник града Врања'' број 12/21) о финансијској подршци домаћинствима у процесу енергетске санације за 2021. годину (у даљем тексту Програм) а у складу са чланом 14. Правилника о суфинансирању мера енергетске санације породичних кућа и станова, расписује се Јавни позив ради избора привредних субјеката који се баве производњом, услугама и радовима на енергетској санацији стамбених објеката. Мере енергетске санације у домаћинствима предвиђене Програмом, спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији града Врања. Домаћинства која остваре право на суфинансирање могу набавити добра или услуге искључиво од привредних субјеката изабраних путем овог јавног позива.

Циљ спровођења мера енергетске санације је унапређење енергетске ефикасности и повећано коришћење обновљивих извора енергије у домаћинствима на територији града Врања.

**I ПРЕДМЕТ**

Предмет Јавног позива јесте избор привредних субјеката за спровођење активности на реализацији мера енергетске ефикасности у складу са чланом 1. Правилника о суфинансирању мера енергетске санације породичних кућа и станова:

**Мера 1.** замена (набавка са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на породичним кућама и становима, са пратећим грађевинским радовима (демотажа постојеће столарије и након уградње завршна обрада унутрашњих ивица – отвора).

Термичка својства објекта која морају бити испуњена у погледу енергетске ефикасности након реализације ове мере су:

* Спољна столарија са следећим техничким карактеристикама (U – коефицијент прелаза топлоте):
* U≤ 1,5 W/m2K за прозоре и балконска врата
* U ≤ 1,6 W/m2K за спољна врата

Планирана укупна средстава за суфинансирање мере: 3.000.000,00 динара. Прихватљива јединична цена за ову меру са ПДВ-ом се одређује да може износити до 14.000,00 динара по квадратном метру за прозоре и балконска врата и до 20.000,00 динара по метру квадратном за улазна врата.

**Мера 2.** Набавка и инсталацијa котлова, на биомасу (дрвни пелет, брикет), грејачa простора за породичне куће.

Котлови и етажне пећи на биомасу (дрвни пелет, брикет,) треба да имају најмањи степен ефикасности од 85%.

Планирана укупна средстава за суфинансирање: 1.500.000,00 динара.

Прихватљива цена котла је цена основне верзије за ову меру са ПДВ-ом (неће се одобравати средства за набавку комбинованих уређаја који као енергент користе и чврсто гориво и пелет).

**Мера 3.** Набавкa и инсталацијa соларних колектора за грејање санитарне потрошне топле воде и пратеће инсталације грејног система за породичне куће.

Планирана укупна средстава за суфинансирање: 399.600,00 динара.

Прихватљива јединична цена за ову меру са ПДВ-ом може износити до 500,00 динара по литру потребне топле воде.

Укупно расположива средства подстицаја Града и МРЕ за реализацију Програма износе 4.899.600,00 динара.

Максимални износ бесповратних средстава који додељује Град и МРЕ за финансирање појединачних пројеката грађана износи 50% од вредности укупне инвестиције са ПДВ-ом.

Максимални износ одобрених средстава по појединачном пројекту износи:

* за меру 1. - до 80.000,00 динара са ПДВ-ом по објекту;
* за меру 2. - до 85.000,00 динара са ПДВ-ом по објекту;
* за меру 3. - до 80.000,00 динара са ПДВ-ом по објекту;

**II. ПРАВО УЧЕШЋА НА ЈАВНОМ ПОЗИВУ**

Право учешћа на овом позиву имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником о спровођењу мера енергетске санације и овим Јавним позивом.

На јавном позиву могу учествовати привредни субјекти који врше набавку радова и уградњу материјала, опреме и уређаја.

Подносилац пријаве – привредни субјект може конкурисати за реализацију једне или више мера из одељка I. Јавног позива.

**III. УСЛОВИ ЗА УЧЕШЋЕ НА ЈАВНОМ ПОЗИВУ**

На јавном позиву могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана објављивања јавног позива,
* да над њима није покренут стечајни поступак или поступак ликвидације,
* измирена дуговања по основу пореских обавеза (доказ не старији, од 15 од дана објављивања позива),
* да имају атесте за материјале и производе,
* да дају гаранти рок за уграђене производе и изведене радове, најмање 24 месеца почев од дана завршетка радова.

**IV. ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве је потребно да достави следећу документацију:

1. Пријавни образац (Прилог 1) у три примерка (оригинал и две копије);
2. Потписане изјаве (Прилог 2);
3. Решење (односно одговарајући доказ) Агенције за привредне субјекте;
4. Оригинал или оверену копију потврде надлежне филијале пореске управе да је подносилац захтева измирио доспеле обавезе јавних прихода;
5. атесте за материјале и производе, (законом прихваћен сертификат, за атест или слично) којим се доказују својства сваког производа и уређаја, а који се односе на предмет – меру из овог јавног позива, за који се конкурише:

- једнокрилни ПВЦ прозор 1000 x 1000 mm

- двокрилни ПВЦ прозор 1200 x 1400 mm

- Улазна ПВЦ врата једнокрилна 1000 x 2100 mm

- котао на пелет или брикет

- соларни колектор за грејање санитарне потрошне топле воде и пратеће инсталације грејног система

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива, не мора бити оверена код нотара.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**V. ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Града Врања, линк: <http://www.vranje.org.rs/dokumenta.php?id=8471> и садржи:

− Комплетан текст Јавног позива,

− Прилог 1 - Пријавни формулар,

− Прилог 2 - Изјаве подносиоца пријаве,

− Прилог 3 - Критеријуми и начин бодовања за оцену Пријаве.

**VI. КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање директних корисника обухватају следеће:

1. цене кључних добара заједно са уградњом за меру за коју конкуришу;
2. рок важења цена за меру за коју конкуришу;
3. рок испоруке и уградње.

Јавним позивом се одређује максимални број бодова по сваком од критеријума, укупан максимални број бодова по свим критеријумима примењеним на поједини Програм не може прећи 60.

**VII. МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном позиву попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕУ ДОМАЋИНСТВИМА**

**– НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје лично на шалтеру бр. 1 Градске управе града Врања бр. 1, у услужном центру или препоручено поштом на адресу: Краља Милана бр.1, 17500 Врање.

Комисија за преглед и оцену поднетих захтева за суфинансирање мера енергетске санацијe.

Рок за подношење пријава је до **30.07.2021. године.**

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање.** Неблаговремене и неуредне пријаве се неће разматрати.

За информације у вези Јавног позива можете се обратити на електронску адресу:Е-mail:

energetskasanacija@vranje.org.rs

Сва питања и одговори биће објављени на интернет страници Града Врања, линк: <http://www.vranje.org.rs/dokumenta.php?id=8471>

**VIII. НЕУРЕДНА ПРИЈАВА**

Пријава ће се сматрати неуредном ако у достављеној писаној форми недостаје било који

документ из одељка IV. Јавног позива и у том случају решењем ће бити одбачена.

**IX. ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

Оцена и избор привредних субјеката врши се у складу са Јавним позивом и Правилником.

Оцењивање и избор привредних субјеката врши Комисија за преглед и оцену поднетих захтева за суфинансирање мера енергетске санације ( у даљем тексту Комисија) на основу прегледа поднетих пријава.

Пријаве са документацијом чија садржина није у складу са Јавним позивом се не оцењују

и решењем ће бити одбијене.

У току поступка оцене и избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра, оцењује и рангира благовремене и уредне пријаве.

За сваку меру ће бити формирана посебна прелиминарна листа привредних субјеката. Прелиминарна листа изабраних привредних субјеката се објављује на огласној табли Градске управе и званичној интернет страници Града у року од 3 дана од дана истека рока за подношење пријава.

Учесници конкурса имају право увида у поднете пријаве и приложену документацију по утврђивању прелиминарне листе изабраних привредних субјеката, у року од три дана од дана објављивања листе. На прелиминарну листу изабраних привредних субјеката учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу изабраних привредних субјеката као и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору привредних субјеката у спровођењу мера енергетске санације и исте доставља Градском већу на усвајање.

Градско веће града Врања доноси Одлуку о избору привредних субјеката у спровођењу мера енергетске санације у року од 15 дана од дана истека рока за подношење приговора.

Одлука Градског већа града Врања о избору привредних субјеката у спровођењу мера енергетске санације објављује се на огласној табли Градске управе и званичној интернет страници Града Врања.

На Одлуку о учешћу привредних субјеката у спровођењу мера енергетске санације може се поднети приговор Градском већу у року од 8 дана од дана објављивања. Одлука Градског већа је коначна.

**X. НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Град ће закључити Споразум о техничкој сарадњи у спровођењу мера енергетске санације са привредним субјектима који буду изабрани.

Након потписивања Споразума о техничкој сарадњи са привредним субјектима, Град расписује јавни позив за појединачне пројекте грађана. Грађани су у обавези да приликом конкурисања доставе профактуру/предрачун издат од стране привредних субјеката са листе.

Након избора појединачних пројеката грађана и утврђивања коначног броја корисника по привредном субјекту, град потписује Уговор о реализацији мера енергетске санације са привредним субјектима.

Привредни субјекти су дужни да стручној комисији за праћење реализације мера енергетске санације (у даљем тексту Kомисија), у сваком моменту, омогуће контролу реализације активности и увид у сву потребну документацију.

Град ће вршити пренос средстава искључиво привредним субјектима, као директном кориснику, а не грађанима као крајњим корисницима, али тек након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије о обављеном изласку на терен, а након извршених радова.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у члану 6. Правилника (максималног износа учешћа ЈЛС).

Контролу извршења уговорених обавеза извршиће надлежни органи који су задужени за урбанизам односно заштиту животне средине, у сарадњи са Комисијом.

Привредни субјекти до 30.11.2021. године достављају Градској управи захтев за исплату средстава за суфинансирање мера енергетске санације по основу обављених радова или извршених услуга. Уз захтев достављају фотокопију издатог рачуна за извршене радове и услуге.

Пренос средстава врши се након што:

1. комисија провери да ли су активности стварно реализоване, и то констатује записником;
2. корисник бесповратних средстава привредном субјекту исплати извршене радове/извршене услуге у износу умањеном за одобрена бесповратна средства.

3) директни корисник достави захтев за исплату средстава.

Средства која се одобре за реализацију појединачних пројеката у оквиру сваке од мера енергетске санације преносе се привредним субјектима у складу са одредбама Уговора.

На основу захтева за исплату и записника Стручне комисије, Одељење за буџет и финансије Градске управе града Врања врши исплату из буџета.